د افغانی سرې میاشتې ټولنې له لوری په غزنی ولایت دهیک ولسوالۍ کې شل تنه نارینه رضاکارانو ته دوه ورځنۍ ریفرېش کورس دایر شو! د روان ۱۴۴۵ هـ ق کال د جمادی الثانی میاشتې پر ۲۷-۲۸ مه نیټه د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې ریاست د لمړنیو روغتیایی مرستو شل تنه پخوانیو نارینه رضاکارانو ته په دهیک ولسوالۍ کی ریفرېش کورس دایر شو. دغه ریفرېش کورس چې دوه ورځې دوام درلوده د لوګر ولایت سری مېاشتې رئیس ښاغلی مولوی نورالهداء "شاکر" سره په همغږۍ د سویل لویدیځ زون د لمړنیو مرستو لوی مدیر ښاغلی انجینر محمد اسماعیل "حمیدی" او د غزنی ولایت د لمړنیو مرستو مدیر او ترېنر له لوری د غزنی دهیک ولسوالۍ تاسن کلی کې ترسره شو. د یادونې وړ ده چې یادو شلو تنو رضاکارانو ته د نشراتو مدیریت له لوری د افغانی سرې میاشتې ټولنې نشراتی توکی ( مجله، بروشر، د تاریخچې کتابونه، او جنترۍ) توزیع کړل شوې.